2.1 – ปัจจัยเสี่ยง

ปัจจัยเสี่ยงที่อาจมีผลกระทบต่อการดำเนินงานของกิจการ ผลกระทบที่อาจเกิดขึ้น
และมาตรการรองรับความเสี่ยง สามารถสรุปได้ดังนี้.-

1. ปัจจัยเสี่ยงจากการจัดการทางการเงิน

ปัจจัยเสี่ยงจากอัตราดอกเบี้ยและอัตราแลกเปลี่ยนของเงินกู้ :
เนื่องจากบริษัทไม่มีเงินกู้ยืมทั้งในระยะสั้นและระยะยาว ดังนั้นบริษัท จึงไม่มีปัจจัยเสี่ยงดังกล่าว

ปัจจัยเสี่ยงจากอัตราดอกเบี้ยและความน่าเชื่อถือของสถาบันการเงินจากเงินลงทุนระยะสั้น :
ท่ามกลางสภาพแวดล้อมของอัตราดอกเบี้ยขาลง
ความเสี่ยงที่จะได้รับผลตอบแทนในอัตราที่ลดลงจึงเป็นสิ่งที่หลีกเลี่ยงไม่ได้
บริษัทได้พิจารณาอย่างรอบคอบในการคัดเลือกสถาบันการเงินที่มั่นคง
และให้ผลตอบแทนเป็นที่น่าพอใจ โดยมีระยะเวลาในการฝากเงินสูงสุดไม่เกิน 2 ปี

ปัจจัยเสี่ยงจากอัตราแลกเปลี่ยนเงินตราต่างประเทศ : บริษัทมียอดส่งออกคิดเป็นร้อยละ 55
ของปริมาณการผลิต

ทั้งหมด ในขณะที่วัตถุดิบหลักต้องนำเข้าจากต่างประเทศ
ทั้งการส่งออกและนำเข้าสินค้าใช้สกุลเงินดอลลาร์สหรัฐ
ตลอดจนปริมาณการค้าทั้งส่งออกและนำเข้าสมดุลใกล้เคียงกัน ดังนั้น
บริษัทเลือกใช้วิธีป้องกันความเสี่ยงอย่างสมดุลในตัวเอง
โดยนำรายได้จากการส่งออกมาจ่ายให้กับการนำเข้าสินค้าวัตถุดิบซึ่งเป็นเงินดอลลาร์สหรัฐเช่นเดียวกัน
ถ้ามีเงินส่วนเกินก็อาจขายเงินสกุลดอลลาร์สหรัฐในส่วนที่เกินนั้นให้สอดคล้องกัน

2.  ปัจจัยเสี่ยงจากรายได้และกำไร

ปัจจัยเสี่ยงจากความผันผวนของราคาวัตถุดิบ : วัตถุดิบหลักในการผลิตเส้นใยประดิษฐ์ คือ
เยื่อกระดาษ โซดาไฟ และกำมะถัน ซึ่งถ้าราคามีความผันผวนมาก
จะส่งผลต่อต้นทุนการผลิตอย่างมีนัยสำคัญ ผลิตภัณฑ์แต่ละชนิดมีการเปลี่ยนแปลงราคาที่รวดเร็ว
ความผันผวนของราคาที่รวดเร็วนี้ มีผลกระทบต่อความสามารถในการทำกำไรด้วยเช่นเดียวกัน
ผลกระทบด้านต้นทุนที่เพิ่มขึ้นไม่สามารถผลักภาระโดยการเพิ่มราคาขายเส้นใยประดิษฐ์ได้
เนื่องจากถูกจำกัดด้วยกลไกลทางการตลาดและการแข่งขันจากผลิตภัณฑ์ทดแทน
บริษัทดำเนินนโยบายการซื้อวัตถุดิบเป็นรายไตรมาสและการกำหนดราคาขายสินค้าเป็นรายไตรมาสเช่นเดียวกัน
เมื่อถึงวาระที่ราคาวัตถุดิบต่ำลง
บริษัทมีการพิจารณาอย่างรอบคอบที่จะดำรงปริมาณวัตถุดิบมากขึ้นเป็นครั้งคราว

ปัจจัยเสี่ยงจากราคาขายของเส้นใยทดแทน :
เส้นใยประดิษฐ์สามารถนำมาผสมกับเส้นใยโพลีเอสเตอร์ หรือใยฝ้าย
ราคาของใยฝ้ายได้รับอิทธิพลจากปริมาณที่ได้จากการเพาะปลูก
ปริมาณการผลิตที่ล้นตลาดตลอดจนราคาของน้ำมันในตลาดโลกเป็นปัจจัยสำคัญในการกำหนดราคาของเส้นใยโพลีเอสเตอร์
ผลิตภัณฑ์เส้นใยทั้งสองประเภทที่กล่าวข้างต้น หากมีการผันผวนทางด้านราคา
จะทำให้ผู้ผลิตซึ่งเป็นโรงงานปั่นด้ายกำหนดบทบาทโดยใช้อัตราส่วนของเส้นใยแต่ละชนิดต่าง ๆ กัน
ขณะที่เส้นใยประดิษฐ์เรยอนมีจุดยืนในตัวเอง ดังนั้นความผันผวนของราคาเส้นใยประเภทอื่น
อาจเป็นการสร้างโอกาสให้กับเส้นใยประดิษฐ์

เรยอนและในขณะเดียวกันก็อาจเป็นความเสี่ยงด้วยเช่นกัน

ปัจจัยเสี่ยงจากอัตราแลกเปลี่ยน : บริษัทจะได้รับผลประโยชน์มากขึ้นเมื่ออัตราแลกเปลี่ยนอ่อนค่าลง
ตลอดจนเป็นการเพิ่มความสามารถในการแข่งขันทั้งจากเส้นใยประเภทอื่นและเพิ่มศักยภาพให้กับลูกค้าที่นำเส้นใยไปผลิตเพื่อการส่งออก
เนื่องจากรายได้จากการขายได้รับอิทธิพลโดยตรงจากอัตราแลกเปลี่ยน
ในขณะที่ต้นทุนได้รับอิทธิพลเพียงบางส่วนจากอัตราแลกเปลี่ยนเท่านั้น
ดังนั้นรายได้รวมและกำไรจะมีผลกระทบอย่างมากในสถานการณ์ที่อัตราแลกเปลี่ยนแข็งขึ้น
ซึ่งเป็นปัจจัยเสี่ยงปกติของธุรกิจ

3.  ปัจจัยเสี่ยงจากการตลาด

ปัจจัยเสี่ยงจากการค้ากับต่างประเทศ :
บริษัทมิได้มีการพึ่งพิงการค้ากับประเทศใดประเทศหนึ่งเกินร้อยละ 10 ของยอดขายรวม

ปัจจัยเสี่ยงจากลูกค้า : บริษัทมีลูกค้าในประเทศเพียงรายเดียวที่มีการซื้อสินค้ามากกว่าร้อยละ 10
ของยอดขายรวม โดยบริษัทของลูกค้าดังกล่าวก็เป็นบริษัทซึ่งอยู่ในเครือเดียวกัน
ลูกค้ารายนี้มีความมั่นคงทางการเงินตลอดจนมีชื่อเสียงด้านการเป็นผู้ส่งออกที่สำคัญในการส่งด้ายไปขายยังยุโรป
และสหรัฐอเมริกา บริษัทเชื่อมั่นว่าความต้องการของลูกค้ารายนี้จะไม่ลดต่ำลงอย่างทันทีทันใด

ปัจจัยเสี่ยงจากนวัตกรรมใหม่ของผลิตภัณฑ์ : บริษัทได้มุ่งเน้นไปยังตลาดพรีเมียมและตลาดนอนนูเว่น
ซึ่งมีการเติบโตอย่างต่อเนื่อง ด้วยความชำนาญและความสามารถของบริษัท
ทำให้ตอบสนองความต้องการของลูกค้าในตลาดส่วนนี้ได้มากขึ้น อย่างไรก็ตามจากที่กล่าวมาข้างต้น
บริษัทยังคงมีความเสี่ยงการจากขายสินค้าในตลาดระดับบนของอนามัยภัณฑ์ให้กับบางประเทศซึ่งเป็นตลาดที่ต้องการผลิตภัณฑ์ที่มีคุณภาพและเน้นความปลอดภัยสูง
ตลอดจนอาจมีการฟ้องร้องเรียกค่าเสียหายหากเกิดข้อผิดพลาดจากผลิตภัณฑ์
บริษัทดำเนินการว่าจ้างผู้เชี่ยวชาญและอยู่ในขั้นตอนกระบวนการสร้างความสามารถที่จำเป็นเพื่อลดปัจจัยเสี่ยงดังกล่าว

4.  ปัจจัยเสี่ยงจากการประกอบธุรกิจ :

ปัจจัยเสี่ยงจากสิ่งแวดล้อม : ในขั้นตอนการผลิตเส้นใยประดิษฐ์
อาจทำให้เกิดผลมลภาวะทั้งทางน้ำและทางอากาศ บริษัทได้ลงทุนติดตั้งอุปกรณ์ที่จำเป็น
เพื่อควบคุมมลภาวะอันเกิดจากขั้นตอนการผลิตนี้
และปัจจุบันบริษัทได้บรรลุตามมาตรฐานและข้อกำหนดอันเคร่งครัดของกระทรวงอุตสาหกรรม
ซึ่งได้รับการตรวจสอบจากเจ้าหน้าที่ของรัฐผู้เกี่ยวข้องสม่ำเสมอ
บริษัทได้รับการรับรองมาตรฐานการจัดการสิ่งแวดล้อมไอเอสโอ 14000
ซึ่งเป็นสิ่งยืนยันได้ว่าบริษัทสามารถขจัดความเสี่ยงประเภทนี้อย่างมีประสิทธิภาพมากขึ้น

5.  ปัจจัยเสี่ยงจากภายนอก

ปัจจัยเสี่ยงจากภัยการเมือง : เหตุการณ์ทางการเมือง
การก่อการร้ายและความตึงเครียดจากตะวันออกกลางทำให้เกิดผลกระทบไปทั่วโลก
ต้นทุนและปัจจัยเสี่ยงจากธุรกิจที่เพิ่มขึ้น ส่งผลต่อวัฎจักรของอุปสงค์และอุปทาน
ปัจจัยเสี่ยงเหล่านี้ได้เพิ่มขึ้นในช่วง 2-3 ปีที่ผ่านมา
โดยบริษัทตระหนักดีและพร้อมป้องกันความเสี่ยงทั้งปัจจัยเสี่ยงทางด้านการเงินและการตลาด

เศรษฐกิจโลก :
การเปิดการค้าเสรีทำให้กำแพงทางการค้าหายไปและย่อโลกให้เป็นตลาดใหญ่เพียงแห่งเดียว
ไม่มีประเทศหรืออาณาบริเวณเป็นปราการป้องกันจากกระแสเศรษฐกิจโลกอีกต่อไป
ภาวะถดถอยทางเศรษฐกิจในสหรัฐอเมริกาหรือในยุโรป หรือความต้องการที่เพิ่มขึ้นและลดลงของจีน
ต่างสร้างความโกลาหลให้กับวัฎจักรของราคาสินค้าและรูปแบบความต้องการเช่นกัน
ท่ามกลางเศรษฐกิจที่ถดถอย
อุตสาหกรรมสิ่งทอได้รับผลกระทบมากที่สุดเนื่องจากผู้บริโภคจะเลือกปัจจัยด้านสิ่งทอเป็นความต้องการลำดับสุดท้าย
ด้วยการกำหนดตำแหน่งความเป็นเลิศด้านคุณภาพ
และความชัดเจนด้าน0ตราสินค้าก็มีส่วนทำให้บริษัทดำรงเสถียรภาพได้ในภาวะเศรษฐกิจเช่นนี้